Държавен вестник, бр. 95, 2010 г., стр. 49

БРОЙ  95	
Д Ъ Р Ж А В Е Н  В Е С Т Н И К 	
СТР.  49  
2.11. Лечение при заболявания „вария“ – това 
са група от заболявания, характерни само за 
оралната област.
2.12. Орална пластично-възстановителна и 
естетична хирургия – лекува групата заболявания 
на вродени и на придобити дефекти в областта на 
устата, челюстните кости, съзъбието.
3. Хирургичен кабинет/отделение/клиника по 
орална хирургия
3.1. Хирургичен кабинет в лечебно заведение 
за извънболнична помощ.
3.1.1. Хирургичният кабинет има две функци­
онално свързани работни помещения: кабинет за 
прегледи с минимална площ 12 кв.м и манипула­
ционна (амбулаторна операционна) с минимална 
площ 9 кв.м. Второто помещение се използва за 
извършване на манипулации и за амбулаторни 
операции.
3.1.2. Самостоятелно разположеният хирургичен 
кабинет има освен това: спомагателни помещения 
(задължителни) – чакалня и санитарен възел, и 
допълнителни помещения (незадължителни), в 
зависимост от спецификата на дейност – допъл­
нителни работни помещения, стерилизационна, 
регистратура, апаратни, складове, сервизни по­
мещения и др.
3.1.3. Изисквания към помещенията:
3.1.3.1. Минималната светла височина на поме­
щенията при самостоятелно разположен хирургичен 
кабинет е 2,20 м, а в рамките на медицински, 
дентален, медико-дентален и диагностично-кон­
султативен център – 2,50 м.
3.1.3.2. Стените на манипулационната, стерили­
зационната, санитарния възел, както и зоните за 
санитарните прибори се изпълняват с покрития, 
позволяващи влажно почистване и дезинфекция 
(гладък фаянс, теракота и други) на височина от 
готов под; стените на кабинетите, на помещени­
ята за краткосрочно лечение и наблюдение, на 
регистратурата и чакалнята и на коридорите се 
изпълняват с латексова боя и с други покрития, 
позволяващи влажно почистване и дезинфекция. 
Не се допускат релефни мазилки.
3.1.3.3. Подовите настилки в кабинетите, мани­
пулационната, стерилизационната и санитарните 
възли са водонепропускливи, позволяващи влажно 
почистване и дезинфекция; в тези помещения не се 
допускат подови настилки на текстилна основа; в 
останалите помещения подовите настилки трябва 
да са топли, позволяващи влажно почистване и 
дезинфекция.
3.1.3.4. Осветлението в различните видове 
помещения отговаря на нормативноустановените 
изисквания. Допускат се без естествено осветление 
следните помещения: санитарен възел, апаратни, 
складове, сервизни помещения и други неработни 
помещения.
3.1.3.5. В помещенията, за които не е осигурено 
естествено проветряване, се предвижда механична 
вентилация или климатизация.
3.1.3.6. Всеки кабинет, манипулационна и 
санитарен възел се оборудват с мивка с течаща 
топла и студена вода.
3.1.3.7. Помещенията се обзавеждат с мебели 
и съоръжения, позволяващи влажно почистване 
и дезинфекция.
3.1.3.8. Задължително се осигуряват складови 
помещения или обособено място за разделно 
съхранение на чист и използван постелъчен ин­
вентар и работно облекло, включително обвивки 
на инвентара, както и за съхранение на съдовете 
и препаратите за почистване и дезинфекция на 
помещенията.
3.1.4. Инсталационни изисквания – отоплител­
ните, вентилационните, климатичните, водопровод­
ните и канализационните инсталации, електроза­
хранването и електрическите уредби отговарят на 
съответните нормативни технически изисквания.
3.1.5. Изисквания към извършването на някои 
дейности:
Изпирането на постелъчния инвентар и работно­
то облекло се извършва в перални, предназначени 
за целта. Събирането и временното съхранение 
на битовите отпадъци и опасните отпадъци от 
медицинската дейност се извършва разделно, на 
определени за целта места. Отпадъците от меди­
цинската дейност задължително се обеззаразяват 
с дезинфекционни средства и се опаковат по 
начин, който не допуска контакт с тях. Опасните 
отпадъци от медицинската дейност се предават 
на лицензирани фирми за последващо третиране.
3.2. Хирургично отделение/клиника в лечебно 
заведение за болнична помощ.
3.2.1. Помещенията в отделенията/клиниките 
отговарят по размери, разположение, устройство, 
оборудване и обзавеждане на действащите нор­
мативни актове. 
3.2.2. Хирургичното отделение/клиника разпо­
лага с болнични стаи и най-малко 10 болнични 
легла. Оптималният брой легла в една болнична 
стая е две до три. Най-малко две от стаите са 
с едно легло. В обособените детски структури е 
допустимо разполагането на повече легла в една 
стая, но при налична възможност за пълна изо­
лация между тях.
3.2.3. Минималната площ за един болен в 
самостоятелна стая е 12 кв.м, а в стая с две и 
повече легла – 6,5 кв.м. В стаи, предназначени 
за деца, площите варират от 6 до 14 кв.м за деца 
до 3-годишна възраст и от 5 до 8 кв.м за деца от 
3 до 14 години.
3.2.4. В многопрофилни болници за активно 
лечение (МБАЛ), в които има отделение/клиника 
по ОХ, трябва да има отделение за интензивно 
лечение. Интензивното отделение се организира и 
оборудва съгласно изискванията на медицинския 
стандарт „Анестезия и интензивно лечение“.
3.2.5. Хирургичното отделение/клиника трябва 
да разполага със следните помещения: превързочни 
стаи за асептични и за септични превръзки, ма­
нипулационна, сестринска работна стая, лекарски 
кабинети, кабинет на главната/старшата сестра, 
съблекалня, кухненски офис, стая за подготовка 
на болните за операция или изследване, санитарни 
помещения за персонала, помещение за дезинфек­
ция, складове, коридори.
Кабинетите на началника на отделението/
клиниката, старшата медицинска сестра и лека­
рите трябва да са в обособена част, отделно от 
болничните стаи.
Храненето на болните се организира индиви­
дуално по болничните стаи, а не в обща столова.